Аллабирҙин Шаһивәли Әбделкәрим улы

**Аллабирҙин Шаһивәли Әбделкәрим улы** (1896 йыл — 16 март 1976 йыл) — совет хужалыҡ эшмәкәре. Беренсе донъя һуғышында һәм Граждандар һуғышында ҡатнашҡан, ҡыҙылармеец.

## Биографияһы
Шаһивәли Әбделкәрим улы Аллабирҙин 1896 йылда Ырымбур губернаһы Орск өйәҙе (хәҙер — Башҡортостан Республикаһы Баймаҡ районы Татлыбай ауыл хакимиәте үҙәге) Татлыбай ауылында тыуған. Граждандар һуғышында ҡатнашҡан, ҡыҙылармеец.

## Тормош һәм хеҙмәт юлы
1908—1915 йылдар — Татлыбай ауылындағы кулак хужалығында ялланып эшләй.

1915—1917 йылдар — Беренсе донъя һуғышында ҡатнаша.

1917—1919 йылдар — Татлыбай ауылында миҙгел эштәрендә хеҙмәт итә.

1919 йылдың 15 мартына тиклем — аҡтар армияһы рядовойы.

1919—1921 йылдар — үҙ ирке менән Эшсе-Крәҫтиән Ҡыҙыл Армияһында хеҙмәт итә, аҡ бандаларҙы тар-мар итеүҙә ҡатнаша.

1921—1923 йылдар — Татлыбай ауылындағы кулак хужалығында көтөүсе.

1923—1925 йылдар — приискы эшсеһе.

1925—1927 йылдар — БАССР-ҙың Йылайыр кантоны Таналыҡ улусы составындағы Йәнйегет ауыл советы рәйесе.

1927—1928 йылдар — БАССР-ҙың Йылайыр кантоны Таналыҡ улусы башҡарма комитеты рәйесе.

1929—1930 йылдар — БАССР-ҙың Баймаҡ районы Йылайыр орлоҡсолоҡ совхозында етештереү участкаһы мөдире.

1930—1931 йылдар — Мәскәү ҡалаһында курстарҙа белемен камиллаштырыусы курсант.

1931—1932 йылдар — Сталин исемендәге колхозды партия комитеты секретары.

1932—1933 йылдар — Өфө ҡалаһында Башҡортостан өлкә балалар комиссияһының кадрҙар бүлеге мөдире.

1933—1934 йылдар — БАССР-ҙың Бөрйән районында ер бүлеге мөдире.

1934—1938 йылдар — сәйәси золом ҡорбаны.

1938—1953 йылдар — бөтә төр ауыл хужалығы аҙыҡ-түлеген мотлаҡ тапшырыу буйынса СССР заготовкалар министрлығының (райуполминзаг) һәм май төшөрөү сәнәғәтенең район уполномоченный (вәкәләтле) агенты.

1953—1957 йылдар — БАССР-ҙың Баймаҡ районы Сталин исемендәге колхозының һарыҡ аҫырау-тауар фермаһы (ОТФ) мөдире.

1957 йылдан — БАССР-ҙың Баймаҡ районы «Сибай» совхозының иген ырҙын табағы (зерноток) мөдире, ҡарауылсыһы.

1976 йылдың 16 мартында вафат була.

## Маҡтаулы исемдәре һәм башҡа бүләктәре
* «Хәрби хеҙмәттәре өсөн» миҙалы
* «1941—1945 йылдарҙағы Бөйөк Ватан һуғышында күрһәткән фиҙакәр хеҙмәт өсөн» миҙалы
* «Сиҙәм ерҙәрҙе үҙләштергән өсөн» миҙалы.

## Һылтанмалар
* Аллабердин Шагивалей Абдулкаримович
* [Известные люди Баймакского района](https://baimaklib.ru/%D0%BC%D0%B5%D1%82%D0%BE%D0%B4%D0%B8%D1%87%D0%B5%D1%81%D0%BA%D0%B0%D1%8F-%D1%80%D0%B0%D0%B1%D0%BE%D1%82%D0%B0/%D0%BD%D0%BE%D0%B2%D1%8B%D0%B9/%D0%B8%D0%B7%D0%B2%D0%B5%D1%81%D1%82%D0%BD%D1%8B%D0%B5-%D0%BB%D1%8E%D0%B4%D0%B8-%D0%B1%D0%B0%D0%B9%D0%BC%D0%B0%D0%BA%D1%81%D0%BA%D0%BE%D0%B3%D0%BE-%D1%80%D0%B0%D0%B9%D0%BE%D0%BD%D0%B0/#:~:text=%D0%90%D0%BB%D0%BB%D0%B0%D0%B1%D0%B5%D1%80%D0%B4%D0%B8%D0%BD%20%D0%A8%D0%B0%D0%B3%D0%B8%D0%B2%D0%B0%D0%BB%D0%B5%D0%B9%20%D0%90%D0%B1%D0%B4%D1%83%D0%BB%D0%BA%D0%B0%D1%80%D0%B8%D0%BC%D0%BE%D0%B2%D0%B8%D1%87%20%D1%80%D0%BE%D0%B4%D0%B8%D0%BB%D1%81%D1%8F%2010,%D0%A2%D0%B0%D1%82%D0%BB%D1%8B%D0%B1%D0%B0%D0%B5%D0%B2%D1%81%D0%BA%D0%BE%D0%B3%D0%BE%20%D1%81%2D%D1%81%D0%BE%D0%B2%D0%B5%D1%82%D0%B0(1927%D0%B3.)%20%D0%B8%20%D0%A2%D0%B0%D0%BD%D0%B0%D0%BB%D1%8B%D0%BA%D1%81%D0%BA%D0%BE%D0%B3%D0%BE%20%D0%B2%D0%BE%D0%BB%D0%B8%D1%81%D0%BF%D0%BE%D0%BB%D0%BA%D0%BE%D0%BC%D0%B0(1928%D0%B3.)) 
* Жертвы политического террора. Аллабердин Шагивалей Абдулкаримович 

## Иҫкәрмәләр